**ZAPISNIK 1. IZREDNE SEJE ŠS FF 2022/23**

Izredna seja se je pričela 25. 11. 2022, ob 16:00 v R1A na Filozofski fakulteti.

**Prisotni\_e svetniki\_ce:** Sal Lavrenčič, Laura Barovič Božjak, Luka Oprešnik, Živa Gornik, Tonya Žagar Savić, Taja Ivanc, Larina Griessler, Tjaša Šimunić, Nik Keber, Hana Kerin, Klara Vrabl, Petra Bolta, Lara Oštrbenk, Jure Miholič, Tamara Šterk, Nika Gradišek, Matej Mali, Gregor Gartner, Ina Poteko, Arne Jakob Zakrajšek.

**Drugi\_e prisotni\_e:** Tai Vrečko Cidrič (namestnik Anje Rudež), Tina Kuhar (namestnica (Maše Suše), Sara Svati Sharan, Marko Durdubakov (prodekan študent), Miha Slatnar (senator), Domen Zabukovnik (senator), Nejc Kralj (senator), Vanja Germ (senatorka).

**Opravičeno odsotni\_e svetniki\_e:** Anja Rudež, Gašper Stražišar, Maša Suša.

**Dnevni red:**

1.   potrditev dnevnega reda,

2.   pregled in potrditev zapisnika prejšnje seje,

3.   volitve in imenovanja (komisije in odbori)

4.   poročilo predsedstva,

5.   poročilo prodekana študenta,

6.   poročilo Finančne komisije ŠS FF,

7.   poročilo predstavnikov študentov v organih in delovnih telesih fakultete in univerze,

8.   mnenja o pedagoškem delu visokošolskih učiteljev in sodelavcev,

9.   razno.

**Ad 1.**

Potrditev dnevnega reda.

Predsednica Živa Gornik začne sejo in pozdravi prisotne. Sledi potrditev dnevnega reda.

**Sklep:** ŠS FF potrjuje dnevni red 1. izredne seje ŠS FF.

**Glasovanje: Za:** 19 **Proti:** 0 **Vzdržani:** 0

**Ad 2**

Potrditve zapisnikov.

Živa Gornik pove, da smo na mail prejeli dva zapisnika, Zapisnik 2. izredne seje še iz prejšnje sestave ŠS FF in Zapisnik konstitutivne seje ŠS FF.

**Sklep:** ŠS FF potrjuje Zapisnik 2. izredne seje prejšnje sestave ŠS FF in Zapisnik konstitutivne seje ŠS FF.

**Glasovanje: Za:** 19 **Proti:** 0 **Vzdržani:** 0

**Ad 3.**

Volitve in imenovanja (komisije in odbori).

Živa Gornik pove, da so bili na mail že poslani seznami komisij in odborov FF, kamor mora ŠS FF imenovati svoje predstavnike. Na tej točki pride Nik Keber.

**Sklep**: ŠS FF imenuje v komisije in odbore FF naslednje predstavnike:

-      **Komisija za dodiplomski in magistrski študij (KDMŠ):**Marko Durdubakov in Klara Vrabl.

-      **Odbor za študentska vprašanja in usmerjanje (OŠVU):** Marko Durdubakov in Živa Gornik.

-      **Komisija za doktorski študij (KDRŠ):** Nina Poteko.

-      **Komisija za kakovost:** Andraž Fink.

-      **Komisija za tutorstvo:** Tamara Šterk.

-      **Disciplinska komisija za študente:** Tonya Žagar Savić in Miha Slatnar, namestnika Gregor Gartner in Matej Mali.

-      **Komisija za pritožbe:** Vanja Germ in Nejc Kralj.

-      **Skrbnik Študentskega prostora na Tobačni:** Nik Keber.

-      **Komisija za priznanja FF:** Tjaša Šimunić.

-      **Svet OHK:** Živa Gornik.

-      **Uredništvo promocijskih gradiv Znanstvene založbe FF:** Vid Karlovšek.

-      **Plakaterska služba:** Aškerčeva (Domen Zabukovnik), Zavetiška (Anja Rudež), Tobačna (Jure Miholič).

-      **Komisija za informacijski sistem:** Živa Gornik.

-      **Skupina za pripravo jezikovne strategije:** Petra Bolta.

-      **Skupina za socialna omrežja ŠS FF:** Tonya Žagar Savić.

**Glasovanje: Za:** 20 **Proti:** 0 **Vzdržani:** 0

**Ad 4.**

Poročilo predsedstva ŠS FF.

Nič novega, od konstitutivne seje je minilo pet dni.

**Sklep:** ŠS FF se seznanja s poročilom predsedstva ŠS FF.

**Glasovanje: Za:** 20 **Proti:** 0 **Vzdržani:** 0

**Ad 5.**

Poročilo prodekana študenta.

Oddelek za psihologijo je dal pobudo za povečanje števila mest za vpis v študijskem letu 2024/25, kar morata seveda obravnavati še univerza in ministrstvo za izobraževanje. Izveden je bil test programa za spremembo urnika, ki ga je opravila računalniška ekipa, ampak to ni še uradno in se ne ve, če bo delovalo, bodo preverili, kako bo delovalo. Morda bo prihodnje leto nov urnik, bomo videli. Leto jezikov: azijske študije imajo konference, ukrajinski begunci bodo imeli brezplačni vstop v knjižnice. Naslednje leto bo potekalo mednarodno sodelovanje z ARUA, afriške univerze, bodo videli, kako bo delovalo, odprli so možnosti za sodelovanje. Strojna fakulteta je še vedno v postopku pridobivanja nove stavbe, pričakuje se, da bo FF pridobila stare prostore Fakultete za strojništvo, ampak bo to še dolgotrajen proces.

**Sklep:** ŠS FF se seznanja s poročilom prodekana študenta.

**Glasovanje: Za:** 20 **Proti:** 0 **Vzdržani:** 0

**Ad 6.**

Poročilo Finančne komisije ŠS FF.

Po večurnem pregledovanju letnih delovnih načrtov so vsi pohvaljeni, ker so vsi poslali pravočasno in ker so načrti tudi dobro pripravljeni, nismo zaprošali za nore cene kot v preteklosti. Seštevek za vsa razpisna obdobja pride skoraj 24.000€, kar je bolje kot leta nazaj, ko je bil seštevek 40.000€. Danes je prispel izpis stanja: dobra novica, dobro poslovanje, saj kljub težavam nismo poslovali z izgubo, celo prihranili smo, tako da imamo zdaj za vse projekte okrog 17.000€, vsega skupaj pa je 21.000€. Razlika je namenjena za DMV, slavnostno sejo, pisarniške stroške itd. Razporeditev po razpisnih obdobjih in dodatne informacije bomo prejeli po mailu. V 1 razpisnem obdobju je prijavljenih 14 projektov, vrednost točke 0,70€. Za DMV: plačilo zanj gre v celoti iz sredstev ŠS FF, tega denarja ne dobimo nazaj, zato moramo nujno biti prisotni na DMV-ju. Poleg tega bomo na DMV-ju izobraženi glede delovanja ŠS FF in bomo pripravljeni na naloge, ki nas čakajo kot predstavnike. Prihod na DMV: večerja bo okrog 18ih, v nedeljo imamo tam še kosilo. Plačamo praktično za vse. Naj ne pozabimo na nujne potrebščine, kot npr. brisače, copati...

Vsi, ki smo projekte prijavili kot SID: naj pošljejo do ponedeljka seznam udeležencev, ne organizatorjev ampak udeležencev. Naročilnice ne potrdijo, dokler ne dobijo seznama, to je nek nov sistem. Potrebujejo samo okvirni seznam vseh, ki bodo prišli (tudi če na koncu zaradi npr. bolezni ne morejo priti). Naj pošljemo v isto nit v PDF-ju, ne excelu!

**Sklep:**  ŠS FF se seznanja s poročilom Finančne komisije ŠS FF.

**Glasovanje: Za:** 20 **Proti:** 0 **Vzdržani:** 0

**Ad 7.**

Poročilo predstavnikov študentov v organih in delovnih telesih fakultete in univerze.

KDMŠ: večinoma isto, kot na senatu. Sprememba obveznih in neobveznih predmetov, spremembe iz letnega v zimski semester, upokojitve, nič zaskrbljujočega. Sprememba pravilnika za pritožbe zoper ocene: profesor, zoper katerega je bila podana pritožba, je lahko v komisiji, a ne more biti predsednik. Od zdaj naprej se bodo seminarske naloge preverjale v posebnem programu, profesorji morajo v kurikulum zapisati, da se bo tako preverjalo.

Senat: Poročilo dekanje: Strokovne službe in oddelki pripravljajo kadrovski načrt in evalvacijska poročila. Naslednji teden bo potekal teden univerze. Glede vpisnih pogojev – pojavilo se je protestno pismo ravnateljice SŠ o krivičnosti vpisnih pogojev na posamezne programe FF, na slednje smo opozorili UL. K16 je pridobil subvencije za študentske bone, koristiti se jih lahko začne z naslednjim koledarskim letom. Poteka promocija FF, ki jo izvajajo študenti (med drugim so nedavno bili v Mariboru). 21. 11. je potekala konstitutivna seja ŠSFF, dekanja je čestitala novemu vodstvu. Še vedno poteka serija predavanj Govori FF – do zdaj sta bili izvedeni 2. Poročilo prodekana za 1. in 2. stopnjo: Izvajajo se projekti iz načrta okrevanja in odpornosti. FF se je prijavila na razpis za nakup računalniške opreme. Pridobili bomo nove programe, strojno opremo in laserske projektorje. Po več kot 40 letih bo prenovljen tudi fonolaboratorij, namenjen bi bil ne samo pedagoškemu, ampak tudi raziskovalnemu delu. Glede Covid-19 ni posebnosti, v veljavi ostajajo enaka priporočila kot doslej. Kadrovske: potrjevali smo izvolitve v višji naziv oz. naziv lektorja. Potrjevali smo tudi poročevalce (komisije). Vse je šlo skozi brez posebnosti. Štud. zadeve 1. in 2. stopnje: potrjevali smo spremembe Pravilnika o izpitnem redu (seminarske naloge se lahko preverjajo s programom za preverjanje plagiatorstva; profesor, zoper katerega oceno se študent pritoži, je lahko član pritožbene komisije, ne more pa biti njen predsednik). Potrjevali smo tudi spremembe učnih programov – na 1. stopnji na prevajalstvu in na 2. stopnji na programih tolmačenje, primerjalna književnost, prevajanje, KREOL, germanistika in arheologija. Gre za klasične spremembe, tj. semester izvajanja, učni načrti, nosilci posameznih predmetov ipd. 3. stopnja – potrjevali smo ocene doktorskih disertacij in komisije za zagovor. Vse brez posebnosti. Priznanja FF – podelili smo 3 priznanja za življenjsko, 3 za pedagoško oz. raziskovalno in 3 za strokovno delo. Priznanje za enkratni dosežek pa je dobila Brina Minca Herlec (za organizacijo in izvedba tečaja SLO za Ukrajince). Razno – poročilo z Disciplinske komisije. V preteklem letu so prejeli 4 prijave kršitve izpitnega reda in v skladu s tem izrekli 4 ukrepe (prepoved opravljanja izpitov za določen čas).

Komisija za priznanja FF: sprememba pravilnika o podeljevanju priznanj. Do zdaj so se podeljevala 3 priznanja za življenjsko delo profesorjem oz. bivšim profesorjem, 3 priznanja za izredno pedagoško delo, 3 priznanja za izredno strokovno delo in 1 priznanje za študente: za enkratni dosežek/dogodek študenta, ki ga lahko predlaga študentski svet. To ni skladno s priznanji UL, ki podeljuje 15 priznanj, zato bodo zdaj razširili možnosti za podelitev priznanj, npr. častni senator, mladi visokošolski učitelj, neke vrste plaketa za ljudi, ki finančno pomagajo (npr. ko ob smrti zapustijo knjižnico..., posthumno ali dedičem), priznanja za izredne študijske dosežke... Niso se pa še strinjali glede kriterija, zato naj študentje povemo svoje mnenje. Možni kriteriji so povprečje, znanstveno in študijsko delo. Prijave za svoje študente bi opravili oddelki in jih bo pregledala komisija, število prejemnikov bo določeno glede na število vpisanih, npr. 1-2%. Minimalno povprečje bi morda uvedli, ampak ocene definitvno niso edini kriterij, veliko vlogo bi imela komisija. Težava nastane pri razporeditvi priznanj glede na število študentov na oddelku. Kaj pa manjši oddelki, kjer je malo študentov? Poleg tega, kdo bi predlagal prejemnike? Ideja na komisiji: prav je, da fakulteta predlaga tudi študente, da se profesorje spodbudi, da predlagajo svoje študente za dosežke. Sicer potem problem, da bodo predlagali samo svoje gojence, ne objektivno najboljšega študenta. Druge fakultete imajo za pogoj povprečje 9,8 in nič drugega. Kaj pa dolgoletni prispevek fakulteti z npr. udejstvovanjem v ŠS FF, predstavnik in promotor oddelka, tutor, učna pomoč? Pogoj bi bil lahko tudi mnenje profesorjev, npr. predstojnika. Lahko damo na referendum, da zbirajo podpise študentov in profesorjev, kvota predlagateljev. Ravno ŠS FF ima priznanja za obštudijske dosežke, priznanje FF bi potem moralo biti še nekaj več, kaj potem? Mi imamo priznanje za točno isto zadevo. Žal pa ŠS FF nima enake avtoritete kot FF, če ti priznanje podeli dekanja v imenu fakultete je prestiž večji. Nek okvirni kriterij bi se lahko sestavil, potem pa seštevanje in izločevanje dosežkov. Vsekakor ocene ne bi smele biti edini kriterij.

Pride Sara Svati Sharan. Odide Tamara Šterk.

OHK: Kaj lahko knjižnice OHK storijo za nas, študente? Da bi bile npr. čitalnice dlje časa odprte, npr. do 19ih ob torkih, četrtkih... Naj vprašamo po oddelkih, kaj potrebujemo, ker morajo izdelati načrt. Knjižnice so narejene za nas in nam želijo pomagati pri tem, kar potrebujemo. Računalniki, čitalnice, lažji dostop, specifično za oddelke... Naj razmislimo, kaj potrebujemo, oni so tu za nas, so 5. največja knjižnica v državi, mnogo se da narediti. Prodekan študent je imel že na začetku pogovor z dekanjo, ki je ponudila, da odpre v izpitnem obdobju kakšno predavalnico za učenje. A predavalnice za učenje niso isto, kot če naslovimo prošnjo na OHK, ki razpolaga prav s čitalnicami in tu nam lahko pomagajo. Naj razmislimo do DMV-ja. Študentje demonstratorji naj se zaposlijo za več kot dve uri. Uradne ure so problem za študente, ker ni nujno, da so v času odprtosti na faksu oz. imajo takrat morda predavanja. Nekateri oddelki nimajo prostora za čitalnice, so napolnjeni s knjigami. Ponekod je uradno čitalnica skupna.

**Sklep:**. ŠS FF se seznanja s poročilom predstavnikov študentov v organih in delovnih telesih fakultete in univerze.

**Glasovanje: Za:** 19 **Proti:** 0 **Vzdržani:** 0

**Ad 8.**

Mnenja o pedagoškem delu visokošolskih učiteljev in sodelavcev.

Mnenj še ni, jih bo pa ogromno na DMV-ju, okrog 20. Sprememba: mnenja se pošilja na novi mail: [mnenja.ssff@gmail.com](mailto:mnenja.ssff@gmail.com) (pride še opomnik na mail). Naj pošljemo mnenja na ta naslov do srede pred DMV-jem. Kdor še ni poslal izjav in pooblastil za namestnike, naj to stori čim prej.

**Ad 9.**

Razno.

Popravljanje poslovnika: se bomo zmenili na DMV-ju in oblikovali delovno skupino.

Konec fenruarja/začetek marca bo fakultetni žur, ki bo organiziran skupaj s ŠOFF.

Nika Gradišek in Larina Griessler prevzameta delovno skupino za dobrodelno zbiranje za begunce.

DMV je delovno motivacijski vikend, ki sestoji iz delavnic, ki predstavljajo različna področja delovanja ŠS FF, imamo pa na njem tudi redno sejo.

Seja se je zaključila 25. 11. 2022, ob 16:16.

Gregor Gartner, tajnik ŠS FF

Živa Gornik, predsednica ŠSFF